પાંજો ભુજિયો પાં ભુજિયેજા... સુત્રને સાર્થક કરતાં પ્રકૃતિપ્રેમીઓ 26/01/2015 (All day) 26/01/2015 (All day) Venue : ભુજિયો ડુંગર, ભુજ Organizer : ભુજિયા સમિતી Contact : Guest : Description :તા. ૨૬મી જાન્યુઆરીના સવારે ૯:૦૦ વાગ્યે ધ્વજવંદન સહિત ના કાર્યક્રમોનું આયોજન કરાયું છે. "ભુજિયો ડુંગર" જેના નામ પરથી જિલ્લા મથક ભુજને આગવું નામ પડ્યું છે. જેના ખોળે ભુજવાસીઓ વસવાટ કરી રહ્યા છે. જેની ગોદમાં આજે પણ કચ્છની અલભ્ય એવી વનસંપદા તથા નાના જીવો પાંગરે છે. ભુજિયા ડુંગરમાં હાલમાં 'સ્મૃતિવન'નું કામ થઇ રહ્યુ છે પણ કિલ્લાની અંદર અજાણતા આપણા જુના તેમજ ઉપયોગી વૃક્ષો કપાઇ રહ્યા છે. વૃક્ષો કાપનાર આ વૃક્ષોની અગત્યતાથી અજાણ છે. કિલ્લાના મુખ્ય પ્રવેશ દ્વાર પર કોઇ ચોકીદાર ન હોવાથી અહીં અનધિકૃત કાર્યો અહીં ધમધમી રહ્યા હોવાનો આક્ષેપ ગણા જાગૃત નાગરીકો કરી રહ્યા છે. ભુજિયા કિલ્લાની નધણિયાતી હાલત હોવાથી પ્રકૃતિક સંપદાને ભારે દુ:ખ પહોચી રહ્યુ છે. ભુજિયાના સોંદર્યને સાચવવા પ્રજાસત્તાક દિનથી વધુ એક જાગૃતિપ્રેરક કાર્યક્રમ હાથ ધરવાનો નિર્ણય ભુજિયા સમિતી જેમાં હુન્નરશાળાના કિરણભાઇ વાધેલા, સંદિપભાઇ વિરમાણી પક્ષીપ્રેમી નવીન બાપટ, નવીન જોષી, ડો. નિપુણ બુચ, તેજસ કોટક, અખિલેશ અંતાણી આદીએ ભુજીયાની અસલ રંગત સૃષ્ટિ જળવાઇ રહે તે ઉદેશથી એક આવેદનપત્ર તાજેતરનાં જિલ્લ ક્લેક્ટરસ્રી અને માર્ગ મકાન વિભાગના અધીક્ષક ઇજ્નેર ને સુપરત કરી આ દીશામાં યોગ્ય પગલાં ભરવાં માંગ કરી હતી અને લોકજાગૃતી લાવવા આયોજનબધ્ધ પગલાં લેવાનું પણ નક્કી થયું. તા. ૨૬મી જાન્યુઆરીના સવારે ૯:૦૦ વાગ્યે ધ્વજવંદન સહિત ના કાર્યક્રમોનું આયોજન કરાયું છે. "પાંજો ભુજિયો પાં ભુજિયેજા" એ સુત્રને સાર્થક કરતાં પ્રકૃતિપ્રેમીઓ આમાં જોડાશે. ભુજિયા કિલ્લાની અંદર સફાઇ, ધ્વજવંદન, નોબત, શરણાઇના સુર સાથે નાનું એવું પ્રદર્શન પણ યોજાશે. જેમાં આ સ્થળે ભુજિયા વિશે માહિતી દર્શાવતા ચિત્રો, વ્રુક્ષો તથા વન્યજીવ સૃષ્ટિની માહિતી પણ અપાશે. આ માટે પ્રકૃતિપ્રેમીઓ આ ચળવળમાં જોડાવવા હાર્દીક આમંત્રણ છે.